钦定古今图书集成/理学汇编/字学典/第083卷 > 《宋陈思书苑菁华》 > 《策势第五》
## 钦定古今图书集成/理学汇编/字学典/第083卷 > 《宋陈思书苑菁华》 > 《策势第五》

策须斫笔，背发而仰收，则背斫仰策也。两头高中，以
笔心举之。《口诀》云：“仰笔潜锋，以鳞勒之。”法揭腕趯势
于右。潜锋之要，在画势暗捷，归于右也。夫策笔仰锋，
竖趯微劲，借势峻顾于掠也。

问曰：“策，一名《折异》画，今谓之策，何也？”

论曰：策之与画，理亦固殊。仰笔趯锋，轻抬而进，故曰
策也。若及纸便画，不务迟涩，向背偃仰者，此备画耳。
《笔诀》云：“始筑笔而仰策，徐转笔而成形”是也。